Reynhard Sinaga var á dögunum dæmdur í lífstíðarfangelsi eftir að hafa verið fundinn sekur um 159 kynferðisbrot gegn 48 karlmönnum . Lögregla í Manchester Mannréttindaráð Indónesíu ( National Commission on Human Rights ) fordæmir fyrirætlanir borgarstjóra í landinu um að herja á samfélag hinseginfólks í ljósi dóms yfir indónesískum raðnauðgara í Bretlandi . Reynhard Sinaga var á dögunum dæmdur í lífstíðarfangelsi eftir að hafa verið fundinn sekur um 159 kynferðisbrot gegn 48 karlmönnum . Í dómnum segir að Sinaga þurfi að sitja í fangelsi í þrjátíu ár hið minnsta en hann hefur verið kallaður mesti raðnauðgari breskrar réttarsögu . Mohammad Idris , borgarstjóri indónesísku borgarinnar Depok , hyggst nú skipa sérstaka löggæslumenn og siga þeim á heimili hinseginfólks í borginni , að því er Reuters-fréttastofan hefur eftir yfirlýsingu lögreglu í Depok . Meðfram því kveðst hann ætla að koma á fót endurhæfingarstöð fyrir „ fórnarlömb “ innan hinseginsamfélags borgarinnar . Forsvarsmaður mannréttindaráðsins sagði í samtali við Reuters að fyrirhugaðar innrásir inn á heimili samkynhneigðra stuðluðu að því að þeir yrðu frekar sóttir til saka og beittir harðræði , á svig við lög . Samkynhneigð er ekki refsiverð í Indónesíu , að undanskildu einu héraði í vesturhluta landsins , en borið hefur á vaxandi andúð í garð hinseginfólks í landinu síðustu ár . Hinn 36 ára Reynhard Sinaga stundaði doktorsnám í Bretlandi og sat fyrir fórnarlömbum sínum fyrir utan skemmtistaði í Manchester . Hann byrlaði mönnunum ólyfjan og fór með þá heim til sín þar sem hann braut kynferðislega á þeim á meðan þeir voru meðvitundarlausir . Breskir fjölmiðlar nafngreindu í dag indónesískan doktorsnema sem sakfelldur hefur verið fyrir 159 kynferðisbrot gegn 48 körlum yfir nokkurra ára tímabil , þar af 136 nauðganir . Lögregla telur sig hafa sannanir fyrir því að fórnarlömb hans séu í raun 190 .